अशनीर ग्रोवर

अशनीर ग्रोवर (जन्म: १४ जून १९८२) एक भारतीय उद्यमी और व्यवसायी हैं। वह फिनटेक कंपनी भारतपे के सह-संस्थापक और पूर्व प्रबंध निदेशक (एमडी) हैं, जिसकी स्थापना उन्होंने २०१८ में शास्वत नाकरानी और भाविक कोलाडिया के साथ की थी। वह सोनी टीवी के बिजनेस रियलिटी शो शार्क टैंक इंडिया के सीजन १ में जज और निवेशक थे।  

 प्रारंभिक जीवन 
अशनीर ग्रोवर का जन्म १४ जून १९८२ को दिल्ली के एक पंजाबी परिवार में हुआ था। उनके पिता एक चार्टर्ड अकाउंटेंट थे और माँ एक शिक्षिका थीं। 

 अध्ययन 
अशनीर ने भारतीय प्रौद्योगिकी संस्थान, दिल्ली से सिविल इंजीनियरिंग में स्नातक की उपाधि प्राप्त की। उन्होंने २००६ में भारतीय प्रबंधन संस्थान अहमदाबाद से बिजनेस एडमिनिस्ट्रेशन में मास्टर डिग्री पूरी की। 

 व्यक्तिगत जीवन 
अशनीर ग्रोवर की शादी माधुरी जैन से हुई है।  उनके २ बेटे हैं जिनका नाम अभि और मन्नत है। 

 मनोरंजन 
अशनीर ग्रोवर बिजनेस रियलिटी शो शार्क टैंक इंडिया सीजन 1 के प्रमुख निवेशकों/जजों में से एक थे।  2021 में, वह शार्क टैंक इंडिया के अन्य जजों के साथ अमिताभ बच्चन के शो कौन बनेगा करोड़पति में दिखाई दिए।  2022 में, वह शार्क टैंक इंडिया के अन्य जजों के साथ द कपिल शर्मा शो में अतिथि के रूप में दिखाई दिए। 

 संदर्भ 

 बाहरी संबंध 



श्रेणी:1982 में जन्मे लोग
श्रेणी:भारतीय उद्योगपति